250 
IRODALOM. 
Van pedig rá kitűnő példa : Gűmbel geológiai útmutatója, mely-tíz évvel ezelőtt 
a Német-Osztrák Alpesi-Egyesület felhívására készült. E kicsiny könyvecskében 
Gűmbel, az Alpeseknek egyik legalaposabb és legliivatottabb geológusa, mesteri 
csoportosításban ismerteti meg az Alpesek sajátos geológiai viszonyait s pompás 
útmutatással szolgál az Alpesekben teendő geológiai megfigyelésekre.^ A mit 
Gűmbel a maga útmutatójában az Alpesekre nézve előadott, affélét kellene a ma¬ 
gyar «Kirándulók zsebkönyvét második kiadásához készíteni — hogy vele a geoló¬ 
giai és palaeontologiai rész egészen kidomborodjék s a stratigraphiai rész is könnyen 
megérthető alakban legyen tárgyalható — de persze teljesen Magyarország viszo¬ 
nyaira alkalmazva. 
És most kisérjék legjobb kivánataink e nagy körnek szánt hasznos és igazán 
becses — műnyelv és magyarság tekintetében is talpra esett — kis könyvecskét, 
mely az előszó óhajtásához képest: bizonyára igen sok embert fog közelebb jut¬ 
tatni a természet megismeréséhez és sokakban fog vágyat költeni, hogy a természet 
szépségeiben, jelenségeiben azzal az igazi örömmel gyönyörködhessenek, mellyel 
gyönyörködik bennök a természetbúvár, a ki a természet rejtett bájait, életének 
törvényszerűségét s jelensége harmóniájának tényezőit ismeri és tudatosan kutatja 
Mert igazak Paszlavszky szavai, hogy «mentői mélyebbre hatol ez az ismeret és 
kutatás, annál nagyobb a lelki öröm s annál nagyobb a haszon, mely belőle 
közművelődésünkre háramlik». 
Tegye meg e könyvecske első nagy körútját a nyáron, de ne csak próbaké¬ 
pen , hanem azonnal eredményesen ; legyen kitűzött czélja elérésében oly sikere 
mint magának a természettudományi társulatnak, mely ide-tova húsz év óta hozzá¬ 
szoktatta a művelt magyar közönséget, hogy a mibe ismeretes tapintatával és 
erélyével belefog, mindaz mindenkor sikerűi is. 
Tagtársaink közül is sokan élvezettel fognak lapozni e zsebkönyvben, de 
bárha lapoznának mások is mentői többen! Különösen nagy haszonnal járna ez 
nálunk Magyarországon, a hol ősi szokás szerint országos fórumok, műszaki taná¬ 
csok, megyei bizottságok és városi szenátusok dikczióznak és deliberálnak fontos, 
geológiai megbírálást kívánó kérdések fölött; elveket, módokat, eszközöket, min¬ 
dent szép rendben megállapítanak, csak épen a várható reális eredménnyel és 
sikerrel nem vetnek, mert nem is vethetnek számot; mert vagy eszökbe sem jut, 
vagy szükségesnek sem tartják, hogy a geológiához forduljanak egy kis jó tanácsért. 
Sokszor nagy hasznukra szolgálna pedig, ha megtennék a deliberátió és a végre¬ 
hajtás — előtt. A turistaság terjedése talán jótékonyan fog hatni ebben az irány¬ 
ban is. 
Dr. Pethö Gyula. 
* Dr. C. W. Gűmbel, Kurze Anleitung zu geologischen Beobachtungen in den 
Alpen. (Az «Anleitung zu vissenschaftlichen Beobachtungen auf Alpenreisen» első 
részének második szakasza. München, Leipzig, 1878.) 
